NaiveNeuron/SloPal huggingface dataset:
V. Veteška, podpredseda NR SR: (2005-05-19):
Nasleduje prvé čítanie o návrhu poslanca Národnej rady Slovenskej republiky pána Rudolfa Žiaka na vydanie zákona, ktorým sa mení a dopĺňa zákon č. 333/2004 Z. z. o voľbách do Národnej rady Slovenskej republiky (tlač 1136). Návrh zákona ste dostali ako tlač č. 1136, návrh o rozhodnutí na pridelenie výborom máte ako tlač č. 1141, v rozhodnutí č. 1141. Teraz má slovo pán poslanec Žiak, nech sa páči.
Jurinová, Erika, podpredsedníčka NR SR (2015-06-26):
Ďakujem pekne. Pán spravodajca? Prerušujem rokovanie o tomto bode programu. Pristúpime k prvému čítaniu o návrhu skupiny poslancov na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov. Návrh zákona je uverejnený ako tlač 1611. Návrh na jeho pridelenie na prerokovanie výborom je v rozhodnutí č. 1628. Dávam slovo pánovi poslancovi Miroslavovi Kadúcovi, aby za skupinu poslancov návrh zákona uviedol. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov , tlač 1611.)
Blanár, Juraj, podpredseda NR SR (2023-02-07):
Ďalšia faktická je od pána poslanca Martina Čepčeka.
A. Belousovová, podpredsedníčka NR SR: (2009-06-25):
Ďalej vystúpi s interpeláciou pán poslanec Štefanec, po ňom sa pripraví pán poslanec Prokopovič.
J. Figeľ, poslanec: (2003-05-20):
Z. Martináková, podpredsedníčka NR SR: Pán poslanec Vavrík. R. Vavrík, poslanec: Ďakujem pekne, pani podpredsedníčka. Ja si dovoľujem zvolať výbor pre obranu a bezpečnosť na ráno o 8.15 hodine. Ďakujem pekne. Z. Martináková, podpredsedníčka NR SR: Pán poslanec Tkáč. V. Tkáč, poslanec: Ďakujem pekne za slovo. Zvolávam výbor pre sociálne veci a bývanie na štvrtok ráno na 8.00 hodinu. Ďakujem pekne. Z. Martináková, podpredsedníčka NR SR: Ďakujem. Dámy a páni stretneme sa zajtra o 9.00 hodine. Dovidenia. (Prerušenie rokovania o 18.59 hodine.)
Kazda, Radovan, poslanec NR SR (2021-03-31):
Ďakujem. Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Cmorej, Peter, poslanec NR SR (2021-02-04):
Len veľmi krátka reakcia na pána ministra, naozaj nebudem zdržovať. Naozaj to vám teda vôbec nevyčítam, že nepracujete na novom zákone o sociálnom poistení, lebo uvedomujem si, že to je, to je naozaj veľmi náročná robota a to vôbec nezávidím tomu, kto to bude písať. Možno by ten zákon nebolo zlé rozdeliť podľa nejakých logických celkov na viac zákonov, ale toto vám naozaj nevyčítam, a preto musíme opravovať tie chyby, ktoré tam sú. Taktiež sa ani nečudujem Sociálnej poisťovni, že tým, ako tam nastúpilo nové vedenie, že nezačali rozhodovať úplne inak, lebo ono to je relatívne náročné a ani nie úplne kóšer, keď ste v nejakej identickej veci 50-krát rozhodli nejako a teraz by ste mali začať rozhodovať nejakým iným spôsobom. No, to vám musí buď súd povedať, že poďte rozhodovať týmto spôsobom, alebo naozaj musí prísť zákonná, zákonná iniciatíva, teda musí byť zmenený zákon. Čo sa týka tých súdnych sporov, tak tam, ako som už naznačoval, je tam relatívne malá vzorka, lebo nie každý sa ide súdiť a aj tie žaloby nie sú zrovna častokrát veľmi kvalifikované; mal som teda príležitosť niekoľko ich vidieť. Jedinú vzorku, ktorú sme sa dopátrali zo Sociálnej poisťovne, je práve ohľadom tých oteckov, tam majú nejakých 26 alebo 30 rozhodnutí krajského súdu, teda vlastne konečných rozhodnutí, a áno, väčšina bola v prospech Sociálnej poisťovne. Ale treba povedať, že to boli rozhodnutia, kedy ten otecko si vôbec neupravil pracovný čas a tie, ktoré boli v neprospech Sociálnej poisťovne, tak tie boli práve častokrát odôvodnené tým, že si ten pracovný čas upravil. A zákon ani len nevyžaduje, že by si ho musel upraviť alebo že by nemohol byť súbeh pracovného pomeru a poberania materskej. Ale inak so všetkým, čo pán minister povedal, samozrejme, súhlasím.
P. Hrušovský, predseda NR SR: (2004-10-20):
(Hlasovanie.) 142 prítomných, 92 proti, 50 sa zdržalo. Neschválili sme návrh.
Mesterová, Zuzana, poslankyňa NR SR (2024-02-07):
Ďakujem pekne za slovo, pán predseda. Pán minister Susko, samozrejme, že vysoké tresty za korupciu neodradili páchateľov korupcie, keď my predsa už zo súdnych konaní vieme, že tými páchateľmi boli najvyšší predstavitelia tohto štátu. To je predsa samozrejmé, že ich neodradili. A teraz keď sú za to obžalovaní niektorí z nich a keď im tie tresty naozaj hrozia a naozaj hrozí, že ich súdy uložia, tak vy teraz meníte zákon, aby sa tak nestalo, aby tie súdy rozhodnúť nemohli, aby vysoké tresty uložiť nemohli, tak ja sa pýtam, kto sa tu bojí? Opozícia sa niečoho bojí, alebo tých pár obžalovaných, ktorých ste vytlačili na drahý papier a argumentujete ich prípady, sa bojí. Vy argumentujete nezákonnou väzbou. O nezákonnej väzbe rozhodoval Ústavný súd, súčasný systém sa s ňou vysporiadať vie a tento návrh zákona žiadnym spôsobom prevenciu proti nezákonnej väzbe nerieši. Čo ale rieši, je udelenie beztrestnosti niektorým ľuďom za niektoré skutky, ktoré už teraz sú predmetom trestných konaní. Tak nezavádzajte verejnosť. Prestaňte klamať a konečne začnite vecne argumentovať, tak ako vás tu opozícia vyzýva už tri týždne. Ďakujem pekne.
M. Dzurinda, predseda vlády SR: (2002-02-14):
J. Migaš, predseda NR SR: Ďalšiu otázku položila pani poslankyňa Kolláriková. Otázka znie: „Prečo sa vláda pozorne starala výlučne iba o predaje bánk a nie aj o to, aby banky poskytovali obyvateľstvu vyššie úroky z peňažitých vkladov, než je miera inflácie? Tak by totiž vláda motivovala občanov na zhodnotenie svojich úspor v bankách.“ Nech sa páči, predseda vlády.
Kremský, Peter, poslanec NR SR (2021-12-08):
Ďakujem veľmi pekne, pán predsedajúci. Pán kolega Šeliga, ďakujem za vecné, rozumné vystúpenie. Ja sa tiež pripájam k tomu, že myslím si, že naozaj tá očkovacia kampaň nebola taká, aká by mala byť. Myslím si, že nebola dostatočne účinná, že bola taká pomerne schematická. Keď som počul niektoré tie šoty, napríklad v rádiu, tak naozaj, keď som sám seba pozoroval, tak po piatich-šiestich sekundách som už prestal počúvať, lebo to bol taký nudný prejav a taký nudný tón reči, že mi to pripadalo, ako keby ma niekto chcel uspať. Čiže myslím si, že naozaj toto, toto malo byť lepšie a aj tá príprava na tú tretiu vlnu, si myslím, že mala byť lepšia. Takže v tom úplne súhlasím. A naozaj si vážim, že si jeden z ľudí, ktorí dokážu sa pozrieť aj na chyby, ktoré sa stali, nezakrývať si pred nimi oči, lebo to je jediný spôsob, ako sa z nich poučiť a zlepšiť veci. Takže ďakujem.
Laššáková, Jana, podpredsedníčka NR SR (2015-05-27):
S reakciou pán predseda vlády Robert Fico, poprosím vás.
Andrejuvová, Anna, poslankyňa NR SR (2022-10-21):
Ďakujem pekne, pán predsedajúci. Táto maličká novela zákona o prokurátoroch a právnych čakateľoch prokuratúry hovorí o dvoch veciach a jej cieľom je, aby generálny prokurátor mohol započítať aj inú právnickú prax do výkonu funkcie asistenta prokurátora, ako je to pri právnych čakateľoch prokuratúry dnes. A druhá časť, aby podmienky do výberového konania na Úrad špeciálnej prokuratúry boli úplne rovnaké ako pri iných právnických profesiách. To znamená, že dnešní sú dokonca znevýhodnení, lebo potrebujú naplniť desaťročnú prax a sedemročnú prax výkonu praxe prokurátora, aby sa tam mohli zapojiť aj iné právnické profesie. To je všetko. Ďakujem.
Sopko, Miroslav, poslanec NR SR (2019-11-29):
Ďakujem za slovo, pán predseda. Ďakujem za vystúpenie môjmu poslaneckému kolegovi Edovi Hegerovi, za takto hlbokú analýzu a pohľad na celú túto problematiku. Ja až tak hlboko nepôjdem. Len si dovolím doplniť a možno aj pripomenúť, že rozpočet má byť aj o tých prioritách, ktoré si jasne povieme. Pokiaľ si ale nevieme ich povedať jasne, pravdivo a najmä do očí a budeme zahmlievať a skrývať za ňou stále, čím by mali byť naše priority, tak môžeme mať veľmi krásne napísané čísla, ktoré budú iba bezduchými a nereálnymi. A konkrétny príklad, veď tu máme aj súčasný problém, ktorý je vedcami spomínaný, členské poplatky do CERN-u, ktoré sa dlhodobo naťahujú, a dnes výsledkom je, že v pondelok 2. decembra bude musieť Ústav experimentálnej fyziky Slovenskej akadémie vied v Košiciach vypnúť najväčší vedecko-technický uzol, ktorý máme na Slovensku. Ja nebudem tu analyzovať a špekulovať nad tým, či je to neschopnosťou úradníkov alebo kto všetko sa v tom vezie, ale pointa je aj zároveň tá, že na druhej strane vieme desiatky miliónov dať do registrov, ktoré majú zisťovať budúce povolania, a tieto peniaze sa tam lejú už dlhodobo, tie veci sa nevyužívajú reálne v praxi. A toto je podľa mňa koreň celého problému o tejto debate, keď sa bavíme o nejakej efektivite. Neuvedomujeme si, čo sú skutočné priority a čo skutočne nám prináša tú hodnotu, hodnotu za peniaze, o ktorej sa tu často veľa hovorí. Ale my si vôbec neuvedomujeme, že tým skutočným zlatom pre Slovensko je práve šikovnosť našich ľudí, našich vedcov, výskumníkov, ktorí, keď do nich budeme investovať, vráti sa nám to mnohonásobne. A toto si, bohužiaľ, neuvedomujeme ani pri zostavovaní, alebo neuvedomili sme si pri zostavovaní tohto rozpočtu.
P. Hrušovský, podpredseda NR SR: (2002-05-30):
A. Ivanko, poslanec: Hlasujeme o prvom.
Beblavý, Miroslav, poslanec NR SR (2015-04-15):
Vážený pán predseda, podávam spolu s Martinom Fedorom návrh na zaradenie bodu návrh uznesenia Národnej rady Slovenskej republiky o solidarite so živnostníkmi a drobnými veriteľmi Váhostavu. Podávam na základe toho, že táto schôdza nemá podľa strany Sieť žiadny zmysel. Bude len cirkusom, v ktorom tradiční politici na čele s Robertom Ficom budú predstierať, že riešia problém. Problém je však v tom, že táto republika je dnes slovenská schránková republika na čele so schránkovou vládou. Tie schránky majú prednosť pred ľuďmi a taká vláda nemôže nič zmeniť. Všetky návrhy, ktoré tu aj dnes budú predložené, sú len hľadaním cesty, ako za každých okolností zachrániť Juraja Širokého a jemu podobných. Drobným veriteľom môžete nanajvýš pod obrovským tlakom sľúbiť 40 %, aj to z peňazí nás všetkých. Táto krajina však potrebuje stopercentné, nie pätnásťpercentné riešenia a keďže žiadne takéto riešenia táto schôdza neprinesie, navrhujeme jej dať aspoň symbolický zmysel tým, že na ňom z vlastných platov prejavíme solidaritu s poškodenými. Ďakujem.
Grendel, Gábor, podpredseda NR SR (2021-05-12):
Pán poslanec, interpretovať slová pána poslanca Šefčíka ako hádzanie viny na niekoho, myslím si, že nie je úplne namieste. Tak to pán poslanec ani neformuloval, ani nemyslel. (Potlesk.) Dávam teraz, dávam teraz... (ruch v sále), kolegovia, poprosím, zopakujem procedurálny návrh v skutočnosti jediný, ktorý zaznel, a to od pána poslanca Radovana Kazdu, aby sa o tlači 496 hlasovalo zajtra o jedenástej hodine. Je všeobecný súhlas? (Súhlasná reakcia pléna.) Áno. Ďakujem pekne. Prerušujem rokovanie na tri minúty a potom budeme pokračovať. (Prestávka.) (Po prestávke. Zaznievanie gongu.)
Dostál, Ondrej, poslanec NR SR (2017-05-11):
Pán minister, aj ja by som chcel oceniť, že ste vystúpili v rámci rozpravy a nie až po jej skončení, a teda máme možnosť reagovať a môže to byť naozaj rozprava. Ale na druhej strane zase musím povedať, že ani po vašom vystúpení nie som nijako lepšie uzrozumený s dôvodmi skráteného legislatívneho konania, lebo to, k čomu ste vy vystúpili, bolo primárne k návrhu zákonu samotnému, nie o tých dôvodoch, pre ktoré by sme mali o návrhu zákona rokovať v skrátenom legislatívnom konaní , a sme v bode skrátené legislatívne konanie. A ja chápem, že aj poslanci vystupujú aj k obsahu zákona, lebo keď sa má posúdiť skrátené legislatívne konanie, nemožno abstrahovať od toho, čo je obsahom toho návrhu. Ale predsa len priamo k tým dôvodom skráteného legislatívneho konania som toho veľa nepočul. Chcem sa teda poďakovať za informáciu, že na príprave návrhu zákona sa podieľali právnici, ak som dobre zachytil, ministerstva dopravy, spravodlivosti a Advokátske kancelárie SOUKENÍK – ŠTRPKA. Tu by som mal možno doplňujúcu otázku, keďže o tejto advokátskej kancelárii som zachytil informáciu akurát v súvislosti s tou medializovanou kauzou, že poskytujú právne služby železničnej spoločnosti Cargo Slovakia, ktorá tiež patrí do vášho rezortu, a sú tam okolo toho nejaké pochybnosti. Tak sa len chcem spýtať, že či to konzultovali len v rámci nejakých priateľských vzťahov alebo to bola normálne zákazka zo strany ministerstva dopravy, aby pripravili návrh zákona alebo konzultovali návrh zákona, alebo ako sa to vlastne udialo. Ale teda hlavne mi ide o to, že akým spôsobom ste dospeli k tomu, že to musí byť skrátené legislatívne konanie. Kedy ste prišli na to, že treba s tým niečo robiť, treba to ošetriť a treba to spraviť takto rýchlo? Veď o tom, že sú tam problémy, sa vie dlhodobo, nie?
S. Janiš, poslanec: (2009-06-24):
Čo sa týka skrátenia lehoty, pán kolega Bobrík, je do 30 dní. Je do 30 dní. Čo sa týka, že som spomínal banky. Neochota bánk, alebo že to nie sú, nemusia byť tie zlé banky, súkromné nenažraté podľa vášho predsedu vlády. Ja zacitujem z vládneho materiálu. „Všeobecná neochota bánk poskytovať úvery“ a tak ďalej a tak ďalej, „treba im vytvoriť čo najväčšiu atraktivitu pre banky. I keď tieto zmeny poskytujú zvýšený komfort a istoty pre banky“ a tak ďalej, to je vo vládnom materiáli, ja vravím, že 13. mája ste im zabezpečili veľký komfort, ale dnes 24. júna im ten komfort nestačí a potrebujú si svoj biznis poistiť naveky, a preto predkladáte v skrátenom legislatívnom konaní ďalšie výhody pre veriteľov, ktoré sú v neprospech občanov preto, lebo ženiete občanov do obrovského rizika splácania. Čo sa týka zlatého vajca. Zlaté vajíčka v ekonomike ste si nechali vy a volajú sa Cargo. Štátny rozpočet stálo 5 miliárd korún a volajú sa letisko. O chvíľku tam budú pristávať len práškovacie lietadlá. To sú vaše zlaté vajcia, ktoré ste bytostne nechali pre slovenských občanov a nedali ste ich tým, ktorí mali o ne záujem a boli by ich zveľadili a boli by ich dali na úroveň, aká je v okolitých štátoch. To sú podľa vás zlaté vajíčka. Čo sa týka diaľnic. Koľko metrov diaľnic ste pripravili od samého začiatku za tri roky tak, že dnes môžete začať stavať? Koľko metrov diaľnic? To, čo sa dnes chválite, je to, čo sme pripravili my.
Hrnčiar, Andrej, podpredseda NR SR (2018-06-21):
Vyhlasujem, teda prerušujem rokovanie o tomto bode programu. Ďalším bodom programu je prvé čítanie o návrhu poslancov Milana Laurenčíka, Ondreja Dostála, Petra Osuského a Martina Poliačika na vydanie zákona, ktorým sa mení a dopĺňa zákon č. 131/2010 Z. z. o pohrebníctve. Návrh zákona má tlač 1009. Návrh na jeho pridelenie na prerokovanie výborom je v rozhodnutí č. 1058. Dávam slovo poslancovi Milanovi Laurenčíkovi, aby návrh zákona uviedol. (Rokovanie o návrhu poslancov Národnej rady Slovenskej republiky Milana Laurenčíka, Ondreja Dostála, Petra Osuského a Martina Poliačika na vydanie zákona, ktorým sa mení a dopĺňa zákon č. 131/2010 Z. z. o pohrebníctve , tlač 1009.)
I. Štefanec, poslanec: (2007-09-12):
No, pán poslanec Petrák, jednoducho, keď niekto nebude mať zisk, tak nemá motiváciu podnikať. Nastáva odliv kapitálu, nastáva pokles zamestnanosti. Je to úplne základná poučka, ktorú nemám potrebu ďalej rozvíjať, ale rád si s vami o tom pohovorím aj osobne, skutočne veľmi rád si vydiskutujem takéto základné filozofické pojmy. Viete, mali sme aj na Slovensku už veľa príkladov, práve ako pluralita v zdravotných poisťovniach smeruje k lepšej starostlivosti, ako zdravotné poisťovne poskytujú rôzne služby práve v prospech svojich poistencov. Ale nielen to. Aj v prospech svojich zamestnancov. O tom, že sú lepšie manažované súkromné zdravotné poisťovne ako štátne svedčí aj to, že priemerný plat zamestnancov v súkromných zdravotných poisťovniach je takmer o 6-tisíc korún vyšší ako v štátnych. Ak teda chcete mať rovnaký meter a chcete zakázať tvorbu zisku pre poisťovne, potom skutočne je otázka namieste, prečo tak nechcete zakázať pre výrobcov, distribútorov liekov, pre lekárne, pre nemocnice. Alebo majme jednu nemocnicu, jednu lekáreň, možno aj toho sa tu dožijeme. Pán poslanec Halecký, keď ste sa pýtali na ekonomický prínos tohto zákona, no, tak tá otázka je skutočne namieste, lebo ekonomický prínos tohto zákona je vo veľkom mínuse. Je hrozbou  pre podnikateľské prostredie a je hrozbou predovšetkým pre ľudí, lebo v konečnom dôsledku na to najviac doplatia ľudia. Ďakujem pekne.
Pollák, Peter, poslanec NR SR (2024-01-24):
Ďakujem veľmi pekne za slovo, pán predsedajúci, A ďakujem aj vám, pán kolega, za vašu rozpravu. Súčasná koalícia proste hrá pri tomto návrhu zákona o čas. Vyše 40 odsúdených a 130 obvinených či vyšetrovaných ľudí blízkych slovenskej politike hovorí za všetko. Špeciálna prokuratúra si robí svoju prácu tak, ako má. Po voľbách v roku 2020 sa totiž stalo niečo, čo bolo na Slovensku takmer nevídané. Vyšetrovania sa konečne začali týkať aj politikov, politických nominantov, alebo „našich ľudí“. Polícii a iným orgánom činným v trestnom konaní sme rozviazali ruky a oni začali robiť to, čo mali. Mnohí ľudia, ktorých by sa vyšetrovania za iných vlád nikdy netýkali, sa zrazu museli obzerať, začali ich trápiť to, že sa začali vyšetrovať aj politické špičky. Po voľbách v roku 2020 sa jasne ukázalo, že korupcia na najvyšších miestach nielen existuje, ale je veľmi rozšírená. A práve pre ten... a práve preto je návrh zákona, ktorý cieli na znižovanie trestov za korupciu, podplácanie či ekonomické škody a na zrušenie špeciálnej prokuratúry, tak škandalózny, lebo jeho cieľ je jediný, beztrestnosť pre politické špičky a pre ich ľudí. Na zastavenie tohto zákona nás vyzývajú aj mnohé organizácie, inštitúcie či samotná Európska komisia, ktorá tiež nevidí akýkoľvek dôvod na takéto obrovské zmeny, ktoré radikálne menia základ trestného systému na Slovensku a narušuje právny štát. A rovnako to vidí aj opozícia. Tento návrh by mala koalícia stiahnuť a dať ho do medzirezortného pripomienkového konania. Ďakujem vám, pán kolega, za vašu rozpravu.
Zelník, Štefan, poslanec NR SR (2018-05-16):
Pani poslankyne, páni poslanci, ďakujem veľmi pekne.
Vons, Peter, poslanec NR SR (2020-07-10):
Ďakujem, pán predsedajúci. Ja chcem nadviazať na Petra Cmoreja, ktorý začal tú svoju, svoj názor na toto alebo vysvetlenie tým, že povedal, že aké problémy boli okolo toho, keď sa občania v mestách a obciach pustili do nejakej petície. My sme to zažívali a momentálne to zažívame aj práve v Martine, zhodou okolností aj moja manželka je poslankyňa v Martine za jednu mestskú časť, kde na vzdialenosti asi 400 metrov máme päť herní. Sú to jedny z najlukratívnejších priestorov. Do určitej miery, samozrejme, sme v tom meste alebo v tých mestských častiach akceptovali určitý počet tých herní, lenže teraz sme vlastne narazili na to, že nevieme, nevieme si dať rady, zo začiatku jednoducho napíšeme petíciu a zrušíme ich. No len zistili sme, že to neni jednoduché, naozaj tí ľudia začali mať obavy, keď tam mali napísať adresu a, ja neviem, také konkrétnejšie veci, podľa ktorých by bolo možné zistiť, kto to všetko podpísal. A oni sa toho obávali, a dokonca určití aktivisti, ktorí sa do toho pustili, sa toho aj vzdali. Tak teraz sa hľadá práve spôsob, že ako dajme tomu to zorganizovať a práve v tomto momente prichádza táto, táto novela do toho zákonu, ktorá môže tým obciam pomôcť. A ako povedal aj Marian Kotleba, je pravda, že teraz to bude určité preverenie tých poslancov tam, že aký majú charakter, či budú mať, ako sa povie, tú odvahu zahlasovať takéto veci, lebo vieme, že bude lobing, možnože bude aj nejaké vyhrážanie a tak ďalej. Ale to už je teraz na tých poslancoch a tí, keď išli do týchto svojich funkcií, tak si musia byť vedomí aj takejto, takejto svojej zodpovednosti, pretože teraz do určitej miery my by sme aj chceli, ale poslanci Národnej rady to musia schváliť. Čiže teraz poslanci Národnej rady to schvália, budú mať, budeme mať tú možnosť a uvidíme, ako s tým naložíme. Takže ja vítam tento zákon a verím, že na to sa... (Prerušenie vystúpenia časomerom.)
Kollár, Boris, predseda NR SR (2022-09-27):
Ďakujem. Pýtam sa, či sa chce niekto prihlásiť do rozpravy ústne. Áno. Pán poslanec Sulík sa prihlásil. Ukončujem možnosť prihlásiť sa do rozpravy ústne. Teraz vystúpi pán poslanec Sulík. Nech sa páči, máte slovo.
Hlina, Alojz, poslanec NR SR (2014-06-25):
Vážená pani predsedajúca, vážený pán minister, vážené kolegyne, kolegovia, opakovanie je matkou múdrosti, čiže ešte raz a opäť, ale nie, ja som sa naschvál prihlásil a nebol by som ani vystúpil, pokiaľ by sa bol niekto prihlásil a využil trebárs aj možnosť, ktorú má, ako niekto iný, že vstúpi do rozpravy, a predložil iný návrh uznesenia. Hej, lebo ja som si dovolil upozorniť a som rád, že to zarezonovalo, že tento existujúci návrh uznesenia je mimoriadne cynický a necitlivý. Dobre? Keď už nie cynický, tak necitlivý určite voči tým skutočnostiam, o ktorých vieme. Čiže dovoľte, aby som prečítal iný, nový návrh uznesenia, ktorý sa mi zdá korektnejší a poprosím vás, nepozerajte na to, že som ho predložil ja, ale že odíde tento signál medzi ľudí. Naozaj je korektnejší, citlivejší voči občanom, ktorí naozaj majú obrovské problémy. Uznesenie Národnej rady Slovenskej republiky zo dňa... – sa doplní dnešný dátum – z júna 2014 k Správe o pôsobnosti úžerníckych nebankových spoločností a enormnom náraste exekučných konaní (tlač 1022): Národná rada Slovenskej republiky a) vyslovuje znepokojenie s informáciami v predloženej správe o pôsobení úžerníckych nebankových spoločností a enormnom náraste exekučných konaní a s ich dopadmi na občanov Slovenskej republiky, b) žiada ministra spravodlivosti Slovenskej republiky o predloženie ďalšej správy o pôsobnosti úžerníckych nebankových spoločností a enormnom náraste exekučných konaní, ktorá bude doplnená o aktuálny vývoj k dátumu predloženia a to hlavne s ohľadom na riešenie vzniknutej situácie a plnenie legislatívnych zámerov, ktoré túto situáciu pomôžu riešiť v termíne na rokovaní Národnej rady Slovenskej republiky v 1. polroku 2015. Vážení kolegovia, mám pocit, že z toho textu vyplýva, čo bolo zámerom. Poprosím vás o podporu tohto uznesenia. Ďakujem.
A. Belousovová, podpredsedníčka NR SR: (2007-06-20):
Pán poslanec Micheľ, chcete reagovať na faktické? Nech sa páči.
Suja, Miroslav, poslanec NR SR (2021-07-01):
Ďakujem. Pán poslanec Krajčír, ja neviem, kto je Kollár a ani koho je to kolega, ale dobre, dobre. V pohode tak potom (reakcia z pléna), keď myslíte Kotlebu, čo to trieskate mne, pán poslanec, no a dobre. Ako sa brániť, keď nemáte dáta, to je pre pána Krajčíra, Nemca, pročkovcov a aj toho debila, čo sa ozval. Osemdesiatpäť percent je na Seycheloch zaočkovaných, 85 %, pán Nemec, ja viem, možno ako mäsiar to ťažšie pochopíte, mne je to jedno, ale ako športovec by ste mohol vedieť, kedy sa máte ozvať a kedy nie. Plnia sa nemocnice, preto je tam lockdown, tak nehovorte, že zaočkovanosť vedie a že sa nemám k tomu vyjadrovať, že nie sú dáta. Dáta sú, Izrael viac ako 60 % a plnia sa nemocnice, tak nehovorte, že pomáha očkovanie, pán poslanec Nemec, keď sa do toho nevyznáte, toto nie je vykosťovať mäso alebo smečovať na sieti, hoci ako volejbalistu si vás veľmi vážim, veľmi vážim ako volejbalistu, ale to je všetko, tam som skončil pri vás. Viete, pán poslanec Kuffa, ale Kavecká nerobí absolútne nič, to je samozrejmé, že Kavecká nerobí nič, o tom sa nemusíme rozprávať. Teraz neviem, kto reagoval na organizovanú skupinu, áno, úžera to je organizovaná legálna vec, ktorú im teraz vláda posvätila, aby mohli zarábať na tých ľuďoch v osadách, samozrejme. A pán poslanec Kazda, on mi niečo ide hovoriť o odbornosti, ten, čo povedal, že citrusy sú základné potraviny. Preboha, SaS-
-ka, máte Kazdu alebo Gazdu, či kto to je, on tu hovorí, že citrusy sú základné potraviny a mne tu ide hovoriť o odbornosti. Však ja som povedal, že toto nie je moja silná stránka, ale na to mám asistentov a ľudí, kde sa poradím. Je nie som Veronika Remišová, že viem všetko. Ja sa to nehanbím priznať, ja neviem všetko, ja nie som Pročko a podobní. Vy pročkovci viete všetko, ale Kazda a citrusy, základná potravina, mne ide vyčítať, že niečo neviem. Preboha, pán poslanec, vy ste taký tragéd ako celá ta vaša SaS-ka. A ešte jedna vec. Mutácia. Jediná mutácia, ktorá tu je, tak to je Matovič, keby tu nebol ten, tak tu je všetko v poriadku.
P. Hrušovský, predseda NR SR: (2003-11-05):
Budeme pokračovať o 17.40 hodine. (Prestávka.) (Po prestávke.)
Hrnčiar, Andrej, podpredseda NR SR (2018-02-09):
Pán poslanec Baláž.
M. Číž, podpredseda NR SR: (2008-05-21):
Prosím, procedurálny návrh § 34, poslanci majú právo podávať procedurálny návrh, ktorý sa týka spôsobu prerokovania veci, časového, vecného postupu rokovania s výnimkou hlasovania o veci samej. Pán poslanec nepozná takúto vec. Prosím vás pekne, neberte na to do budúcnosti ohľad, lebo takto sa jednoducho rokovať nedá.
B. Bugár, podpredseda NR SR: (2003-10-23):
Takže nech sa páči, o tom návrhu, ktorý som pred chvíľočkou uviedol, dávam hlasovať. Prezentujme sa a hlasujme. (Hlasovanie.) Prítomných je 133 poslancov, za 97, proti 31, zdržalo sa 5. Konštatujem, že sme tento návrh na doplnenie programu schválili. Pán poslanec Lintner, nech sa páči, mohli by ste ešte raz uviesť ten váš procedurálny návrh? Ľ. Lintner, poslanec: Takže, pán podpredseda, ešte raz ďakujem za slovo. Ten návrh sa bude týkať bodu 68 vládneho návrhu zákona o advokácii a o zmene a doplnení zákona č. 455/1991 Zb. o živnostenskom podnikaní (tlač 286). V mene troch poslaneckých klubov navrhujem, aby sa prerokúval v utorok na začiatku programu. (Reakcie z pléna.) Ide o konzultáciu s ministrom spravodlivosti.
Gröhling, Branislav, poslanec NR SR (2023-11-21):
Milé plénum, dovoľte, aby sme sa vyjadrili k programovému vyhláseniu vlády, pretože programové vyhlásenie tejto vlády klub SaS nepodporí. Najlepšie programové vyhlásenie tejto vlády totižto je dvanásť rokov vlády SMER-u a my tu nepotrebujeme žiaden dokument, žiadne pekné reči a žiadne sľuby, aby sme vedeli presne, čo táto vláda bude robiť. My vieme, ako dopadla tá diaľnica do Košíc, ktorú SMER sľuboval od roku 2010, vieme ako dopadli 13. dôchodky, ktoré SMER desať rokov sľuboval a neschválil ich, ani keď boli ste štyri roky sami vo vláde a mohli ste urobiť, čo ste chceli. Dvanásť rokov vlády SMER-u budú charakterizovať iba tri veci, a to nesplnené sľuby, prázdne reči o sociálnej politike, pritom v praxi žiadnu sociálnu politiku ste nerobili a korupčné kauzy na dennom poriadku. A toto sú tie priority vašej vlády a nie programové vyhlásenie, a preto klub SaS toto programové vyhlásenie vlády nepodporí a tieto štyri roky bude túto vládu sledovať aj jej členov.
Richter, Ján, poslanec NR SR (2024-10-23):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
T. Cabaj, podpredseda NR SR: (2009-06-23):
Pán spravodajca bol jediný prihlásený do rozpravy, s faktickou nechce nikto reagovať, vyhlasujem rozpravu za skončenú. Pán navrhovateľ, chcete sa vyjadriť? Nech sa páči.
Jurzyca, Eugen, poslanec NR SR (2018-02-09):
Ďakujem pekne za slovo. Tri také poznámočky k problému domáca produkcia verzus najnižšia cena. Už ak ste, pán minister, počúvali prejav pána Krajniaka, tak tam sa dala nájsť veľmi dobre sformulovaná časť odpovede. Chcel by som ale ešte vám povedať aj to, že či, otázka, či má vláda zrátané, do akej miery sa oplatí produkovať doma za vyššiu cenu. To sa netýka len, len vojenskej techniky. To sa týka napríklad aj liekov, či teda máme nakupovať drahšie lieky a drahšie liečiť pacientov s tým, že domáci producenti ich budú vyrábať, či máme nakupovať zariadenie do škôl drahšie s tým, že domáci producenti budú dodávať. A týka sa to celého verejného obstarávania. Tvrdím, že taká analýza neexistuje a ani nemôže existovať. A druhá otázka je, že kto je potom konečným užívateľom výhod, ktoré z tohto vyplývajú. Sú to občania Slovenskej republiky alebo jeden občan niekde s účtom na Belize? A myslím si, že vzhľadom na skúsenosti zo Slovenskom, že nebude až také ťažké odpovedať. A teraz keby sme jedno aj druhé vyriešili, tak vzniká problém, že keď zablokujeme dovozy zo zahraničia, tak zahraničie zablokuje dovozy zo Slovenska a stali sme sa izolovanou krajinou. A pozrel som si nejaké rebríčky najizolovanejších krajín, skoro všade sa objavujú krajiny úplne naj izolovanejšie ako Eritrea, Kongo, Zimbabwe, Severná Kórea, Somálsko. To určite nie sú krajiny ktoré by vybabrali s ekonomikou sveta. Sú to najchudobnejšie krajiny, tie izolované.
Hrnčiar, Andrej, podpredseda NR SR (2017-09-07):
Prosím, prezentujme sa a hlasujme. (Hlasovanie.) Prítomných 134, za 99, proti nikto, zdržalo sa 34, nehlasoval 1. Konštatujem, že sme schválili vládny návrh novely zákona č. 150/2013 Z. z. o Štátnom fonde rozvoja bývania. Pristúpime k hlasovaniu o bode 35 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 443/2010 Z. z. o dotáciách na rozvoj bývania (tlač 571) . Nech a páči, pán poslanec Mojš, uveďte hlasovanie. (Hlasovanie o vládnom návrhu zákona, ktorým sa mení a dopĺňa zákon č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov , tlač 571.)
Kollár, Boris, predseda NR SR (2023-03-15):
Prosím, prezentujme sa a hlasujeme. (Hlasovanie.) Prítomných 133 poslancov, za 80, proti 6, zdržalo sa 45, 2 nehlasovali. Konštatujem, že sme tento návrh schválili. Teraz vyhlasujem dvojminútovú prestávku. Kto chce opustiť sálu, nech tak urobí a budeme potom pokračovať ďalej v rokovaní Národnej rady. Ďakujem. (Prestávka.)
Bugár, Béla, podpredseda NR SR (2018-01-30):
Vážené panie poslankyne, vážení páni poslanci, vyzývam vás, aby ste sa vrátili do rokovacieho priestoru a aby ste sa ukľudnili, lebo pristúpime k jednotlivým hlasovaniam. Takže najprv budeme hlasovať v prvom čítaní o vládnom návrhu zákona, ktorým sa mení a dopĺňa zákon č. 570/2005 Z. z. o brannej povinnosti, tlač 799, je to piaty bod nášho programu. Pán poslanec Buček ako spravodajca, nech sa páči, môžte uviesť hlasovania. Páni poslanci, prosím o väčší kľud, nebudete vedieť, o čom budeme hlasovať. (Hlasovanie o vládnom návrhu zákona, ktorým sa mení a dopĺňa zákon č. 570/2005 Z. z. o brannej povinnosti a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 569/2005 Z. z. o alternatívnej službe v čase vojny a vojnového stavu v znení neskorších predpisov , tlač 799.)
Kuriak, Milan, poslanec NR SR (2021-05-13):
Ďakujem za slovo. Tí, ktorí porušili zákon, nech sú spravodlivo súdení podľa zákona, ale ľudským spôsobom a zachovaním dôstojnosti odsúdených. Ďakujem všetkým, ktorí sa podieľali na tomto návrhu. Na dodržiavanie ľudských práv treba prihliadať všade. Určite aj u odsúdených ľudí, ktorí niečím v živote pochybili a zlyhali a boli za svoj skutok odsúdení a sú vo výkone väzby. Za socializmu bolo bežné, že vo väzniciach aj krivo obvinených ľudí kruto týrali a aj mučili. Toto sa v súčasnej dobe nesmie opakovať a pripustiť. Som za to, aby odsúdení ľudia mali právo na ľudské zaobchádzanie od vyšetrovateľov či väzenských dozorcov. Trvanie kolúznej väzby je aj podľa mňa neprimerané a neopodstatnené. Tento návrh zákona podporím a verím, že aj väčšina z vás v tomto pléne, aby čo najskôr prestali prehnane trpieť ľudia vo väzniciach. Určite medzi nimi aj mnohí nevinne. Ďakujem.
Kamenický, Ladislav, poslanec NR SR (2012-09-11):
Pán predseda, dajte, prosím, hlasovať o pozmeňovacom návrhu, o druhom pozmeňovacom návrhu, ktorý podal poslanec Štefanec.
Laššáková, Jana, doterajšia podpredsedníčka NR SR (2016-03-23):
Pán poslanec Eugen Jurzyca.
P. Hrušovský, podpredseda NR SR: (2002-03-21):
(Hlasovanie.) Prítomných je 108 poslancov, za 42, proti 31, zdržalo sa 34, nehlasoval 1. Návrh sme neschválili.
Glváč, Martin, podpredseda NR SR (2016-06-17):
Ďakujem veľmi pekne. Keďže máme 13. 00 hod. a dohodli sme sa, že budeme rokovať do trinástej, len pre rekapituláciu, začíname, prerušujem tým pádom do utorka do 9.00 hodiny rokovanie 6. schôdze. O vystúpenie v rozprave požiadal pán poslanec Krajniak ako navrhovateľ a ešte pripomínam, že o pol deviatej v utorok je rokovanie politického grémia. Prajem vám pekný víkend a uvidíme sa v utorok. Dovidenia. (Reakcia z pléna.) Čo som povedal? (Reakcia z pléna: Politického grémia . ) Pardon, poslaneckého grémia. Ďakujem. (Prerušenie rokovania o 13.02 hodine.)
Laššáková, Jana, podpredsedníčka NR SR (2015-05-19):
Na vystúpenie pána poslanca s faktickou poznámkou pán poslanec Susko, končím možnosť prihlásiť sa s faktickými poznámkami. Nech sa páči, pán poslanec.
Hrnčiar, Andrej, podpredseda NR SR (2017-02-07):
Poprosím, áno. (Výsledok tajného hlasovania o návrhu na voľbu členov Rady pre vysielanie a retransmisiu – opakovaná voľba, tlač 355.)
Laššáková, Jana, podpredsedníčka NR SR (2014-01-30):
V súlade s rokovacím poriadkom o slovo požiadal minister kultúry Marek Maďarič. Nech sa páči, pán minister.
Bugár, Béla, podpredseda NR SR (2016-10-20):
Dávam slovo teraz spravodajkyni, ktorú určil navrhnutý gestorský výbor pre sociálne veci, pani poslankyni Magdaléne Kuciaňovej. Nech sa páči, máte slovo.
Doležal, Andrej, minister dopravy a výstavby SR (2020-11-24):
Ďakujem pekne, pán predsedajúci. Snáď tu budeme mať spravodajcu; máme. Vážené dámy, vážení páni, vládny návrh zákona, ktorým sa mení a dopĺňa zákon č. 443 o dotáciách na rozvoj bývania a o sociálnom bývaní v znení neskorších predpisov, bol vypracovaný v súvislosti s plnením úloh vyplývajúcich z programového vyhlásenia vlády. Cieľom návrhu je zvýšiť atraktivitu nájomného bývania a zefektívniť čerpanie podpory na obstaranie nájomných bytov. S týmto súvisí aj úprava niektorých podmienok a postupov. Hlavnými navrhovanými zmenami v zákone sú úprava podielu dotácie pri obstaraní nájomných bytov, čím sa zvýši podiel nenávratnej časti podpory financovania. Akceptovali sme požiadavky, ktoré zaznievali zo strany samospráv na predĺženie lehoty na predkladanie žiadostí o poskytnutie dotácie a túto navrhujeme predĺžiť do 31. mája príslušného kalendárneho roka. Taktiež sme navrhli administratívne zjednodušenie procesov, a to predložením jednej spoločnej žiadosti v prípade požadovania dotácie na obstaranie nájomných bytov a na súvisiacu technickú vybavenosť. Požiadavka samospráv smerovala aj k možnosti flexibilnejšieho prenajímania časti nájomných bytov podľa špecifických potrieb obce. Tento návrh zákona takúto možnosť vytvára. Je však na samospráve, či prijme túto možnosť a transparentne prostredníctvom všeobecne záväzného nariadenia nastaví dôvody pre prideľovanie takýchto bytov. Tu ide o to, aby samospráva mohla časť bytov prideliť aj pre občanov, ktorí prekračujú limitnú výšku príjmu, aby sa mohli uchádzať, to znamená napríklad sestričky, učitelia, policajti, zamestnanci, pracovníci samosprávy a podobne. Rovnako staršie byty v domoch, ktorú sú ako celok vo vlastníctve obce a boli podporené z verejných zdrojov, či v mnohých prípadoch netvoria fond prevádzky a údržby, opráv a v súčasnosti majú problém s ich obnovou, preto zákon dáva povinnosť pre jeho tvorbu. V rámci rokovania výborov boli prijaté pozmeňujúce návrhy, ktoré sú obsiahnuté v spoločnej správe výborov a s odporúčaním gestorského výboru súhlasím. Dovoľujem si vás požiadať o podporu pri prerokovávaní predloženého vládneho návrhu zákona. Ďakujem veľmi pekne.
Fecko, Martin, poslanec NR SR (2014-02-11):
Ďakujem pekne. Pán kolega, dá sa súhlasiť skoro so všetkým, čo si povedal, ja by som asi tri takéto veci vystihol. Samozrejme, cieľ a nemennosť zámeru cez politické spektrum a cez politické dejiny, ktoré na Slovensku sú, by mala byť tá hlavná ideológia nie iba v zahraničnej politike, ale v každej oblasti. Áno, potom náš občan je skeptický, nevie, kde vlastne je, a vyplýva to aj z toho, že sme veľmi rýchlo po revolúcii sa stali Slovákmi a hneď na to sme sa stali euroobčanmi. Neboli sme si ešte ani v stave uvedomiť, že čo znamená byť Slovák, akí by sme mali byť hrdí, že tu máme niečo, a zrazu už sme v nejakom tom väčšom celku a to mnohých metie. A ako si povedal, mnohí tie sľubované výhody z toho EÚ necítia. Chce sa mi veriť, že štáty, ktoré boli v západnej Európe naučené kolonizovať po stáročia a čerpať z iných krajín ich zdroje, takto nepristupovali ku krajinám strednej a východnej Európy. Chcem veriť, že takto nepristupovali. Žiaľ, zatiaľ skúsenosť, keď nám tu ponúkali druhotriedne technológie v 90. rokoch, teraz to vidíme aj na potravinách, že nejaká celkom iná kategória kvality k nám sa dostala, to mi veľmi za tú pravdu, že takto nemysleli s nami, nedáva. Chcem veriť, že tieto podmienky sa zlepšia a bol by som veľmi rád, keby aj naše ministerstvo zahraničných vecí propagovalo cez svoje zastupiteľské úrady to, v čom sme svetoví. V čom sme svetoví, aby naši diplomati takto hájili svoju krajinu, keď sú už vyslaní hájiť našu farbu. Ďakujem pekne.
Laurenčík, Milan, podpredseda NR SR (2020-07-10):
Pán poslanec Kašper a Kuffa, ste sa prihlásili po termíne, takže vám slovo nedám. Pán poslanec Marian Kotleba, nech sa páči.
Valocký, Jozef, poslanec NR SR (2021-12-09):
Ďakujem pekne, pán podpredseda. Pani poslankyňa, mohli by ste mi povedať ľudskou rečou, o čo ide? Lebo ten prvý pozmeňovací návrh som nepochopil, pretože sú tam citácie paragrafov. A keby ste bola taká láskavá, keď predkladáte tento pozmeňovák v pléne, že keby ste mi povedali, o čo v tých štúdiách ide, a tento druhý ma až tak celkom nezaujíma, ale keby ste bola taká láskavá, aj to by som bol rád. Ďakujem.
Čekovský, Kristián, poslanec NR SR (2020-05-12):
Pán predsedajúci, dajte, prosím, hlasovať o tom, že Národná rada schvaľuje návrh vlády na skrátené legislatívne konanie o uvedenom vládnom návrhu zákona.
Ľ. Kaník, minister práce, sociálnych vecí a rodiny SR: (2003-05-20):
Účelom návrhu zákona je ustanoviť, aby sa jednorazové štátne sociálne dávky, ktoré majú povahu podpory štátu, pri mimoriadnych výdavkoch spojených s existenciou určitej životnej situácie občana nezapočítavali do príjmu na účely určenia súm životného minima. Ide o tieto štátne sociálne dávky: príspevok na pohreb, príspevok pri narodení dieťaťa, príspevok patriaci rodičom, ktorým sa súčasne narodili 3 deti alebo viac detí alebo ktorým sa v priebehu 2 rokov opakovane narodili dvojčatá, jednorazový príspevok pestúnskej starostlivosti a jednorazový rodičovský príspevok patriaci druhému rodičovi. Ďakujem za pozornosť. To je všetko.
Taraba, Tomáš, poslanec NR SR (2021-09-28):
Pani Záborská, váš zákon je dobrý, čo viete podľa toho, že vás budú kritizovať tí, ktorí sú za presadzovanie zabíjania detí na Slovensku v treťom tisícročí ako riešenia sociálnych problémov, a ja by som to nedával nejak do takej polohy, že poďme sa vedecky a odborne baviť, pretože to každý vie, kde je pravda. Tá debata nás nikam neposunie, to je o obyčajnej matematike. Keď tu tá matematika je, treba dať do toho čo najviac, čo najprísnejšie a ja verím, že tá matematika tu bude. Treba podporovať, aby na Slovensku sa deti rodili, pretože Slovensko, po prvé, vymiera, po druhé, treba slovenským ženám dať pomocnú ruku a samozrejme, že sú politici, ako vidíme aj v Spojených štátoch amerických, ktorí presadzujú, aby sa mohlo zabiť dieťa aj v deň pôrodu. Podľa týchto, podľa týchto teórií nikdy im nevyjdete v ústrety, vždy vás budú kritizovať. Proste týmto ľuďom sa niekedy budú stavať pamätníky zločinu tak isto, ako teraz staviame komunistom, ako staviame nacistom. Takže toto je tá éra, ktorá tu je, a jednoducho je dobré za každý jeden hlas, ktorý sa za tie deti postaví, ktorý sa postaví za tie ženy, za rodiny, a preto tento návrh, ktorý naozaj nerieši nič, čo sa týka nejakých represií, to je iba taký malý krôčik, ale správnym smerom. Ďakujem.
Blanár, Juraj, podpredseda NR SR (2023-03-15):
Pán poslanec, prepáčte, ešte sa chcem spýtať. Druhý pozmeňujúci návrh, ktorý ste už predtým zdôvodnili, hej? Tak nech sa páči, môžete ho prečítať.
L. Miklós, minister životného prostredia SR: (2003-12-04):
Z. Martináková, podpredsedníčka NR SR: Pán spravodajca? Nech sa páči, máte záverečné slovo.
Grendel, Gábor, podpredseda NR SR (2020-07-23):
Pán poslanec Ďurica.
M. Číž, podpredseda NR SR: (2008-05-22):
Slovo má pán poslanec Bugár.
M. Hort, podpredseda NR SR: (2007-10-16):
Pani poslankyňa, chcete reagovať na faktické poznámky? Nech sa páči.
Ďuriš Nicholsonová, Lucia, podpredsedníčka NR SR (2018-11-29):
Pán poslanec Dostál, doplňujúca, nech sa páči.
A. Belousovová, podpredsedníčka NR SR: (2009-02-13):
Otváram rozpravu. Do rozpravy som dostala nasledujúce písomné prihlášky: písomne sa do rozpravy prihlásil za klub SDKÚ pán poslanec Mikloš, za klub KDH pán poslanec Brocka, ďalej sa písomne prihlásila pani poslankyňa Gibalová a pán poslanec Farkas. Takže ako prvý vystúpi pán poslanec Ivan Mikloš za SDKÚ. Nech sa páči.
P. Gabura, poslanec: (2007-03-28):
V súčasnosti je však návrat Srbov do ich domovov v Kosove len ilúziou. Iluzórna je totiž často aj bezpečnosť Srbov, ktorí v Kosove napriek týmto všetkým udalostiam zostali. Nebyť prítomnosti medzinárodných vojsk, kosovskí Srbi by nemali nádej udržať sa. V takejto situácii navrhovať a podporovať plány, ktoré by dali kosovským Albáncom fakticky štátnu nezávislosť, je nezodpovedné a škodlivé. Nechcem špekulovať, či je to výsledok neznalosti európskych a špecifických balkánskych pomerov, alebo výraz zaujatosti časti západných krajín voči pravoslávnemu Srbsku a pravoslávnej civilizácii ako celku. Ostáva však neodškriepiteľným faktom, že spočiatku sa OSN a medzinárodné spoločenstvo pri riešení kosovského konfliktu riadili zásadou najprv princípy, potom status, avšak v súčasnosti časť vplyvných kruhov presadzuje doktrínu najprv status, potom princípy. Takéto videnie kosovského problému je pre Slovensko z principiálnych dôvodov neprijateľné. Nemôžeme súhlasiť, aby sa Kosovo osamostatnilo bez toho, aby s tým súhlasili Srbi. Preto sa plne pripájam k vyhláseniu nášho klubu. Ďakujem.
Blanár, Juraj, podpredseda NR SR (2022-03-17):
Ďakujem. Otváram rozpravu, vážené pani poslankyne, páni poslanci. Písomnú prihlášku som neobdržal. Dávam možnosť prihlásiť sa teda ústne do rozpravy. Pán poslanec Mazurek, pán poslanec Suja. Uzatváram možnosť prihlásiť sa do rozpravy. Ako prvý pán poslanec Mazurek, pripraví sa pán poslanec Suja.
Ďurkovský, Andrej, poslanec NR SR (2010-10-21):
Ďakujem pekne, len veľmi stručne. V súvislosti s tými indikatívnymi ponukami, pán poslanec. Jednoznačne materiály, ktoré som ja dostal, hovoria o tom, že sa jednalo o indikatívnu ponuku. To znamená, ja vám neviem teraz zdôvodniť, to je možné možno hlbším prieskumom, či áno, alebo nie. V súvislosti s konečnou sumou, ktorú ani pán minister Figeľ vraj nepozná, no ale treba sa rovno pozrieť na PPP projekty, ani vy ste nepoznali možno tú konečnú sumu v tom zmysle, keď sme hovorili o rôznych dodatkoch k zmluve, ktoré boli podpísané a bolo ich sedem. To znamená, práve zo strany koncesionára, ktorý odkladal, odkladal práve toto plnenie zmluvy. To znamená, rovnako nebolo 100 % garantované, aká tá koncová suma bude. A takisto si k tomu treba pripočítať náklady, na ktoré by celá Slovenská republika bola zaviazaná po dlhé obdobie niekoľkých desaťročí, ktoré by musela platiť za údržbu týchto diaľnic, čo sú úplne iné sumy, ako keby sme hovorili, keby si túto činnosť zabezpečoval priamo sám štát. Čo sa týka metra, čo kolega spomínal, len upozorním na to, projekt metra bol realizovaný a pripravovaný ešte z čias socializmu. Čiže ešte vláda, ktorá mala iné zafarbenie, keď to môžem veľmi jemne takto povedať. Projekt metra sa už dlhé, dlhé roky nerealizuje, pán poslanec, vy to veľmi dobre viete. Existuje organizácia, ktorá sa volá Metro, akciová spoločnosť, ktorá je v spoločnom vlastníctve ako akciová spoločnosť hlavného mesta i štátu. Ale táto spoločnosť realizuje aj projekty, ktoré priamo nesúviseli s výstavbou metra, ako napríklad most Apollo. Ďakujem pekne.
Hrnčiar, Andrej, podpredseda NR SR (2018-10-23):
Takže, vážené panie poslankyne, vlastne iba páni poslanci, pokračujeme v rokovaní. Prosím povereného overovateľa, aby oznámil výsledok tajného hlasovania o návrhu na voľbu členov Rady Slovenského pozemkového fondu navrhnutých výborom.
Kiššová, Jana, poslankyňa NR SR (2015-10-02):
Ospravedlňujem sa za nedorozumenie. Ďakujem pekne za slovo. Vážený pán predsedajúci, vážené dámy, vážení páni, dovoľte, aby som v zmysle § 73 ods. 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom k uvedenému návrhu zákona. Návrh zákona spĺňa po formálnoprávnej stránke náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh zákona prerokovali ústavnoprávny výbor a výbor pre verejnú správu a regionálny rozvoj. Ako gestorský výbor navrhol ústavnoprávny výbor s tým, aby výbory prerokovali návrh zákona do 9. novembra 2015 a gestorský výbor do 10. novembra 2015. Zo znenia uvedeného návrhu zákona je zrejmý účel navrhovanej úpravy. Ako spravodajkyňa určená navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom, vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predsedajúci, otvorte, prosím, rozpravu.
Hrnčiar, Andrej, podpredseda NR SR (2018-06-12):
Pani poslankyňa Bašistová.
Hrnčiar, Andrej, podpredseda NR SR (2017-02-01):
Vážené pani poslankyne, vážení páni poslanci, otváram druhý rokovací deň dvanástej schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Martin Kotleba, Igor Matovič, Silvia Shahzad. Na zahraničnej pracovnej ceste je poslankyňa Alena Bašistová. Podľa odsúhlasenej zmeny programu pristúpime k prerokovaniu bodu ospravedlnenie poslancov Národnej rady v zmysle uznesení mandátového a imunitného výboru zo 7. decembra 2016. Dávam slovo predsedovi mandátového a imunitného výboru poslancovi Richardovi Rašimu. (Rokovanie o ospravedlnení poslancov Národnej rady Slovenskej republiky v zmysle uznesení Mandátového a imunitného výboru Národnej rady Slovenskej republiky zo 7. decembra 2016 .)
Droba, Juraj, poslanec NR SR (2015-05-19):
Pán kolega Kvasnička, nadviažem na svojich kolegov Martina Poliačika a Luciu Nicholsonovú. Vždy som si so záujmom vypočul váš príhovor, myslím si, že intelektuálne je to jeden z najobohacujúcejších príhovorov, ktoré vždy, ak otvoríte ústa v tejto snemovni, máte, a niekedy sa priznám, že strácam niť a ani nerozumiem, a myslím si, že je tu veľká časť poslancov, ktorí možno ani dnes vám nerozumeli. Čo sa dneška týka, no, musím povedať, že ste do 30 minút trvajúceho príhovoru zabalili strašne veľa citácií a odkazov na múdrych ľudí z minulosti, ale nijakým spôsobom ste vo mne neprekryli taký trpký a smutný pocit, ako keby to bol koniec nejakého smutného príbehu, a bol som prekvapený, že ste obhajovali relativizmus ako hlboko veriaci kresťan, lebo tým, že ste vytvorili nejakého strašiaka s názvom duálne myslenie, tak v podstate obhajujete nejaký relativizmus a to, čo povedal kolega Poliačik, sú situácie, kde existuje iba čierna a biela. Neexistuje nič medzi tým. Vy ste tu 30 minút robili zo seba martýra, plakali ste nad tým, aký máte ťažký osud, ako vás minulý týždeň všetci trýznili, ale ja som možno trošku praktický a bez tých vzletných fráz chcel počuť jednoduchú odpoveď na otázku, prečo navrhujete danú osobu. To tam neodznelo. Ja tú dámu nepoznám, vôbec nespochybňujem jej kvality odborné a možno ani morálne, ani iné, naozaj netuším, že kto to je. Ale ak ste chceli niečo povedať, tak ste mali povedať, prečo to robíte, napriek tomu, že môže byť aj o tie 2 % lepšou kandidátkou ako spoločný kandidát opozície. Ďakujem.
Čaučík, Marián, poslanec NR SR (2023-12-07):
Áno, ja chcem oceniť to, čo povedal kolega Šmilňák, a v tom návrhu, ktorý máme na, na stole, ak vznikne nové ministerstvo, myslím, že jeho, v jeho názve sa bude spomínať aj mládež. Toto považujem za jediný prínos tohto nového ústredného orgánu štátnej správy, lebo mládež bola vždycky na vedľajšej koľaji na ministerstve školstva. Takže tiež chcem apelovať na to, pripravme takéto zmeny dobre. Ja rozumiem, že toto bol, boli plány niektorých strán v koalícii alebo je to priorita, ktorá sa dohodla na rokovaní koaličných strán, ale urobme to dobre. Nové ministerstvo sa dá pripraviť aj o rok, dajú sa vychytiť, vychytať problémy, ktoré tam sú, a urobme to dobre. Neprijímajme zákony aj v zrýchlenom konaní ešte s mnohými prílepkami a s mnohou záťažou, ktorá aj tejto vládnej koalícii v konečnom dôsledku priťaží. Ďakujem.